Rozsudok Všeobecného súdu (siedma komora) z 21. júna 2012 – Španielsko/Komisia
(veci T-264/10 a T-266/10)
„Operačný program Kohézneho fondu a EFRR riadený Španielskom (Operačný program ESF Boj proti diskriminácii 2007 – 2013) – Žiadosť o priebežnú platbu – Rozhodnutie prerušiť platobnú lehotu pre závažné nedostatky vo fungovaní systému riadenia a kontroly – Žaloba o neplatnosť – Prípustnosť – Článok 87 ods. 2 nariadenia (ES) č. 1083/2006“
1.                     Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Rozhodnutie prerušiť
plynutie lehoty na vybavenie žiadosti o priebežnú platbu – Akt zakladajúci s konečnou platnosťou skončenie osobitného samostatného
konania – Zahrnutie (článok 263 ZFEÚ; nariadenie Rady č. 1083/2006) (pozri body 10 – 13, 20)
2.                     Hospodárska, sociálna a územná súdržnosť – Štrukturálne intervencie – Financovanie Úniou – Nariadenie č. 1083/2006 – Priebežná
platba – Žiadosť o platbu spĺňajúca podmienky uvedené v článku 86 – Platobná lehota dvoch mesiacov pre priebežnú platbu počítaná
odo dňa zaznamenania takejto žiadosti – Prerušenie platby po uplynutí lehoty – Vylúčenie (nariadenie Rady č. 1083/2006, článok
87 ods. 2 a článok 91 ods. 1) (pozri body 33 – 36)
Predmet
Žaloby podané proti rozhodnutiam Komisie z 10. mája 2010 (T-264/10) a 11. mája 2010 (T-266/10), ktorými sa španielskym úradom
oznámilo prerušenie platobných lehôt pre niektoré žiadosti o priebežné platby, ktoré podalo Španielske kráľovstvo
Výrok
1.
Veci T-264/10 a T-266/10 sa spájajú na účely rozsudku.
2.
Rozhodnutia Komisie z 10. a 11. mája 2010, ktorými boli španielske orgány informované o prerušení platobných lehôt pre niektoré
žiadosti o priebežné platby, ktoré podalo Španielske kráľovstvo, sa zrušujú.
3.
Návrh na priznanie nároku na úroky z omeškania sa zamieta.
4.
Konanie o návrhu, aby Všeobecný súd nariadil na základe článku 64 svojho rokovacieho poriadku opatrenie na zabezpečenie priebehu
konania, sa zastavuje.
5.
Komisia je povinná nahradiť trovy konania.